विधायक सांवलाराम बूथ में पहुंचे तो पीठासीन अधिकारी ने उनके पैर छूए
पुलिस की आपत्ति के बाद रेखराम बंछोर को दिखाया गया बाहर का रास्ता
विधायक सभी बूथों में खुलेआम घूमते रहे, लेकिन उन्हें किसी ने नहीं रोका
जामुल चुनाव में एक अलग ही नजारा देखने को मिला। जहां निर्वाचन आयोग का दोहरा रूप दिखा। यहां नियमों की धज्जियां उड़ती नजर आई। एक तरफ विधायक खुलेआम मतदान केंद्र के अंदर घूमते नजर आए यहीं नहीं रूके बूथ के अंदर जाकर कतार में लगे मतदाता से भी मिले। इससे अंदाजा लगाया जा सकता है, विधायक के आने से अप्रत्यक्ष रूप से प्रचार तो हो ही गया। दूसरी तरफ भाजपा से बागी हुए निर्दलीय प्रत्याशी जामिन बंछोर के पति रेखराम बंछोर वोट डालने पहुंचे तो उनके मौजूदगी पर पुलिस ने आपत्ति जताई और वोट डालने के बाद उन्हें तुरंत मतदान केंद्र से बाहर का रास्ता दिखा दिया। शनिवार को शासकीय उच्चतर माध्यमिक विद्यालय जामुल में सोमवार मतदान के दौरान हुई घटना से निष्पक्ष चुनाव कराने की मंशा पर प्रश्न लगा।
इधर भिलाई नगर निगम चुनाव में तीसरी अजीब घटना देखने को मिली। वैशालीनगर बूथ में वार्ड नंबर 15 के भाजपा के पार्षद प्रत्याशी परमजीत सिंह लाडी ने मतदान के दौरान बूथ में घुसकर एक अन्य व्यक्ति की जगह खुद मतदान किया। जिसका वीडियो एक युवक ने बनाया और इसकी शिकायत तत्काल जिला निर्वाचन अधिकारी से की। इसके बाद यह वीडियो वायरल हो गया। सोशल साइट्स फेसबुक और व्हाट्स एप खूब शेयर किया गया। इसके अलावा मारपीट और विवाद की खबरें अन्य स्थानों से भी आती रही। कुल मिलाकर इस बार का चुनाव सौम्य नहीं रहा।
बूथ पर दिखे और भी ऐसे नजारे, कई स्थानों पर नियमों का उल्लंघन
बीजेपी से पार्षद प्रत्याशी परमजीत सिंह वैशालीनगर के विधायक व बीजेपी से महापौर प्रत्याशी विद्यारतन भसीन के समर्थक हैं। खबर है घटना के बाद उन्होंने गाली-गलौज भी की। इधर घटना का बनाया गया वीडियो तेजी से वायरल हुआ। वीडियो दैनिक भास्कर तक भी पहुंचा। बहरहाल आयोग की तरफ से मामले में जांच की बात कही गई है।
इसके बाद विधायक ने बूथ में वोट डालने के लिए कतार में खड़े मतदाताओं के पास पहुंचे। उनसे हाथ जोड़ कर भाजपा के पक्ष में वोट डालने की अपील की।
एक अन्य अफसर के पास विधायक सांवलाराम उनके साथ इस प्रकार हंसी-ठिठौली की।
दोपहर 1.46 बजे हाई स्कूल में बनाए गए मतदान केंद्र में विधायक सांवलाराम पहुंचे तो ड्यूटीरत अफसर उठ कर उनके पास पहुंचे और उनके पैर छूए।
वोटिंग के बाद लौटते हुए लॉडी।
तीसरा दृश्य: वैशालीनगर के बूथ भाजपा प्रत्याशी वोट डालते हुए
बूथ में दूसरे का वोट डालते लॉडी।
जामुल नगर पालिका चुनाव के मतदान के दौरान दूसरी घटना भी शासकीय उच्चतर माध्यमिक विद्यालय जामुल में ही हुई। जहां निर्दलीय प्रत्याशी के रूप में चुनाव लड़ रही जामिन बंछोर के पति एवं भाजपा से बागी हुए रेखराम बंछोर अपने वार्ड में वोट करने आए तो पुलिस जवानों ने उन्हें बाहर का रास्ता दिखा दिया। बंछोर शाम 4:25 बजे मतदान केंद्र पहुंचे। जैसे जामुल थाना प्रभारी नवी मोनिका पांडेय की नजर बंछोर पर पड़ी, उन्होंने तुरंत जवानों से कहा कि प्रत्याशी कैसे मतदान केंद्र में घूम रहा है। इसके बाद पुलिस के जवान बंछोर के पास पहुंच गए और शाम 4:36 बजे उन्हें बाहर का रास्ता दिखा दिया।
दूसरा दृश्य: वोट देनेे आए प्रत्याशी के पति को दिखाया बाहर का रास्ता
इधर पालिका अध्यक्ष रेखराम को बाहर कर दिया।
सफेदपोेशी के सामने झुकी निष्पक्षता
पहला दृश्य दोपहर 1:36 मिनट पर विधायक शासकीय उच्चतर माध्यमिक विद्यालय जामुल पहुंचे। यहां पर वार्ड नंबर 1, 2, 3, 4 एवं 6 के छह मतदान केंद्र पर रहा था। एक तरफ नगर पालिका जामुल के भाजपा चुनाव संचालन समिति के सह संचालक और अहिवारा विधानसभा के भाजपा विधायक सांवलाराम डाहरे मतदान केंद्र के अंदर तक पहुंच गए। वे यहीं नहीं रूके पीठासीन अधिकारियों से भी चुनाव के बारे में जानकारी ली। चुनाव में लगे अधिकारी भी उन्हें नमस्कार करते दिखे। हद तो तब हो गई जब एक अधिकारी विधायक चरण स्पर्श करते दिखे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva